|

52010PC0774

/* COM/2010/0774 final - COD 2010/0374 */  Propunere de REGULAMENT AL PARLAMENTULUI EUROPEAN ȘI AL CONSILIULUI privind Sistemul european de conturi naționale și regionale din Uniunea Europeană

	[pic] | COMISIA EUROPEANĂ |Bruxelles, 20.12.2010COM(2010) 774 final2010/0374 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIprivind Sistemul european de conturi naționale și regionale din Uniunea Europeană(Text cu relevanță pentru SEE)EXPUNERE DE MOTIVE1. CONTEXTUL PROPUNERIIObiectivul global al proiectului este revizuirea SEC 95, pentru a adapta conturile naționale din Uniunea Europeană la noul context economic, la evoluția cercetării metodologice și la necesitățile utilizatorilor.Prin urmare, este necesar un Regulament al Parlamentului European și al Consiliului privind Sistemul european de conturi naționale și regionale din Uniunea Europeană din 2010 (SEC 2010).SEC revizuit ar trebui să fie referința metodologică adecvată pentru producția unor date de înaltă calitate privind conturile naționale, necesare pentru a sprijini punerea în aplicare a principalelor politici UE.De asemenea, revizuirea va reprezenta ocazia de aduce noi îmbunătățiri standardelor SEC 95 și de a le face să devină mai adecvate pentru diferitele utilizări din cadrul UE.SEC este un instrument esențial la nivel european, utilizat în scopuri administrative importante (de ex. resurse proprii, procedura aplicabilă deficitelor excesive, fonduri structurale) și pentru analiza coordonării și convergenței politicilor economice ale statelor membre.Pentru a îndeplini obiectivele stabilite în Tratatul privind Uniunea Europeană, în Tratatul privind funcționarea Uniunii Europene și, mai specific, obiectivele Uniunii economice și monetare, SEC oferă instituțiilor UE, administrațiilor publice și agenților economici și sociali un set de statistici armonizate și fiabile pe care aceștia să-și poată baza deciziile.Revizuirea SEC urmează revizuirii Sistemului internațional de conturi naționale (SCN 93). Noul SCN (SCN 2008) a fost publicat în 2009 de către cele cinci organizații naționale care au colaborat la noul manual (FMI, OCDE, Divizia de Statistică a ONU, Banca Mondială și Eurostat).SEC este, în ansamblu, coerent cu SCN în ceea ce privește definițiile, normele contabile și clasificările. Există totuși anumite diferențe, în special legate de prezentarea sa, care corespunde mai bine utilizării în cadrul Uniunii Europene. Această utilizare specifică determină necesitatea unei precizii sporite a definițiilor, clasificărilor și normelor contabile. Spre deosebire de SCN, SEC se bazează pe un regulament care cuprinde norme obligatorii pentru a asigura comparabilitatea la nivelul UE, precum și pe un program de transmitere a datelor obligatoriu.2. REZULTATELE CONSULTĂRILOR CU PĂRȚILE INTERESATE ȘI EVALUAREA IMPACTULUIRevizuirea SEC a fost discutată în cadrul mai multor grupuri:A fost instituit un Grup de coordonare a directorilor pentru conturi naționale, în scopul de a sprijini Grupul directorilor pentru conturi naționale în ceea ce privește următoarele sarcini:-  furnizarea orientării strategice necesare pentru succesul proiectului;-  oferirea de recomandări în cursul diferitelor etape ale proiectului;-  luarea de decizii privind aspecte metodologice importante.Expertiza Grupului de lucru pentru conturile naționale (NAWG - National Accounts Working Group) în general, și cea a Grupului de lucru pentru conturile financiare (FAWG - Financial Accounts Working Group) pentru aspecte mai specifice, constituie un element esențial pentru succesul proiectului de revizuire a SEC 95. Au fost necesare dezbateri intense, în cadrul unor reuniuni și al unor consultări scrise, pentru a asigura calitatea tehnică a proiectului. Alături de NAWG, a fost instituit un Grup pentru revizuirea ESA 95, sub forma unor reuniuni comune ale NAWG și ale FAWG, pentru a aborda aspecte de interes comun pentru aceste două grupuri de lucru.Un grup tehnic BCE – Eurostat în materie de coerență a lucrat la armonizarea părților financiare și nefinanciare ale sistemului.S-a efectuat o raportare periodică către Comitetul Sistemului Statistic European (Comitetul SSE) în fiecare etapă a procesului de revizuire. Comitetul pentru statistici monetare, financiare și ale balanței de plăți (CMFB) a fost informat în mod regulat.Au existat contacte regulate cu alte direcții generale, în special cu Direcția Generală pentru Afaceri Economice și Financiare și cu Direcția Generală Buget.Eurostat a organizat o conferință privind conturile naționale, care s-a desfășurat în septembrie 2009 la Bruxelles, cu participarea utilizatorilor și a părților interesate.EVALUAREA IMPACTULUIDacă SEC nu ar fi revizuit, aceasta ar reduce comparabilitatea conturilor și agregatelor naționale, în primul rând între statele membre, deoarece revizuirea va reprezenta ocazia de a specifica noi norme metodologice pentru aspecte care au apărut în cursul ultimilor cincisprezece ani, și în al doilea rând la nivel internațional, dat fiind că SCN a fost revizuit recent.SEC ar trebui să continue să fie o versiune a SCN, adaptată la structurile economiilor statelor membre, și să respecte formatul SCN cât mai mult posibil, astfel încât datele din Uniunea Europeană să fie comparabile cu cele elaborate de principalii săi parteneri internaționali.O analiză a consecințelor introducerii SEC revizuit asupra principalelor agregate de conturi naționale a fost discutată de Subcomitetul pentru statistici al Comitetului economic și financiar, în vederea unei discuții de orientare care urmează să aibă loc în cadrul Consiliului ECOFIN în noiembrie 2010.3. ELEMENTELE JURIDICE ALE PROPUNERIIRegulamentul are obiectivul de a revizui SEC în ceea ce privește metodologia standardelor, definițiilor, clasificărilor și normelor contabile comune, precum și programul de transmitere, în scopuri legate de Uniune, a conturilor și tabelelor elaborate conform acestei metodologii.Articolul 338 din Tratatul privind funcționarea Uniunii Europene constituie temeiul juridic al statisticilor europene. Hotărând în conformitate cu procedura legislativă ordinară, Parlamentul European și Consiliul adoptă măsuri în vederea elaborării de statistici, în cazul în care acest lucru este necesar pentru îndeplinirea activităților Uniunii. Articolul stabilește cerințele pentru elaborarea de statistici, prevăzând că acestea trebuie să se conformeze standardelor privind imparțialitatea, fiabilitatea, obiectivitatea, independența științifică, eficiența costurilor și confidențialitatea informațiilor statistice.Propunerea respectă atât principiul subsidiarității, cât și principiul proporționalității.În ceea ce privește principiul subsidiarității, obiectivele propunerii nu sunt de competența exclusivă a Uniunii Europene și, în același timp, nu pot fi realizate în mod satisfăcător de statele membre.Statele membre nu pot satisface în măsura necesară preocuparea centrală privind calitatea în absența unui cadru clar la nivel european, și anume a unei legislații europene care să stabilească o metodologie și un program de transmitere comune privind conturile naționale.Acest lucru este deosebit de important în domeniul conturilor naționale, în care agregatele sunt utilizate pentru scopuri multiple la nivel regional și național și, de asemenea, la nivel european (de ex. pentru resurse proprii, procedura aplicabilă deficitelor excesive și fondurile structurale).Obiectivele propunerii pot fi realizate mai bine la nivelul Uniunii Europene pe baza unui act legislativ european, deoarece numai Comisia poate coordona armonizarea necesară a metodologiei conturilor naționale și a informațiilor statistice la nivelul Uniunii Europene; pe de altă parte, colectarea de date și elaborarea de statistici comparabile privind conturile naționale pot fi organizate de statele membre. Prin urmare, Uniunea Europeană poate acționa în acest sens în conformitate cu principiul subsidiarității, astfel cum se prevede la articolul 5 din tratat.În ceea ce privește principiul proporționalității, regulamentul se limitează la minimul necesar pentru a îndeplini acest obiectiv și nu depășește ceea ce este necesar în acest scop. El nu specifică mecanismele de colectare a datelor privind conturile naționale pentru fiecare stat membru, ci doar definește datele care trebuie furnizate pentru a asigura o structură și un calendar armonizate.Instrumentul juridic propus în ceea ce privește SEC 2010 este un regulament al Parlamentului European și al Consiliului. Regulamentul este preferabil pentru că instituie aceleași dispoziții în întreaga Uniune Europeană și nu lasă statelor membre posibilitatea de a-l aplica în mod incomplet sau selectiv. El este aplicabil în mod direct, ceea ce înseamnă că nu este necesară transpunerea sa în legislația națională.4. IMPLICAȚII BUGETAREPropunerea nu are implicații pentru bugetul UE.5. INFORMAȚII SUPLIMENTAREActul propus se referă la un subiect cu relevanță pentru SEE și, prin urmare, este necesar să fie extins la Spațiul Economic European.2010/0374 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIprivind Sistemul european de conturi naționale și regionale din Uniunea Europeană(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 338 alineatul (1),având în vedere propunerea Comisiei[1],după transmiterea proiectului de act legislativ către parlamentele naționale,având în vedere avizul Băncii Centrale Europene[2],hotărând în conformitate cu procedura legislativă ordinară[3],întrucât:(1) Monitorizarea economiilor statelor membre și a uniunii economice și monetare (UEM) necesită informații comparabile, actualizate și fiabile cu privire la structura și evoluția situației economice din fiecare stat membru sau regiune.(2) Comisia ar trebui să aibă un rol în monitorizarea economiilor statelor membre și a UEM și, în special, să informeze în mod regulat Consiliul în legătură cu progresele statelor membre în ceea ce privește îndeplinirea obligațiilor lor în temeiul UEM.(3) Cetățenii Uniunii au nevoie de conturi economice, ca instrument de bază pentru analizarea situației economice a unui stat membru sau a unei regiuni. În interesul comparabilității, astfel de conturi ar trebui redactate pe baza unui set unic de principii care să nu lase loc unor interpretări diferite.(4) Comisia ar trebui să utilizeze agregate de conturi naționale pentru calculele administrative ale Uniunii și, în special, pentru calculele bugetare.(5) În 1970 a fost publicat un document administrativ intitulat „Sistemul european de conturi economice integrate” (SEC), care acoperea domeniul reglementat de prezentul regulament și care a fost redactat în exclusivitate de Oficiul de Statistică al Comunităților Europene și numai pe răspunderea acestuia. Documentul respectiv era rezultatul mai multor ani de eforturi depuse de Oficiul de Statistică al Comunităților Europene, împreună cu institutele naționale de statistică ale statelor membre, pentru a crea un sistem de conturi naționale care să satisfacă cerințele politicii economice și sociale a Comunităților Europene. El constituia versiunea comunitară a Sistemului de conturi naționale al Organizației Națiunilor Unite, care fusese utilizat de Comunitate până atunci. Pentru a actualiza textul original, a doua ediție a documentului a fost publicată în 1979[4].(6) Regulamentul (CE) nr. 2223/96 al Consiliului din 25 iunie 1996 privind Sistemul European de conturi naționale și regionale din Comunitate[5] a instituit un sistem de conturi naționale în conformitate cu cerințele politicilor economică, socială și regională din Uniune. Sistemul respectiv era, în ansamblu, coerent cu Sistemul internațional de conturi naționale adoptat de Comisia de statistică a Organizației Națiunilor Unite în februarie 1993 (SCN 1993), astfel încât rezultatele din toate țările membre ale Organizației Națiunilor Unite să fie comparabile la nivel internațional.(7) SCN 1993 a fost actualizat sub forma unui nou Sistem de conturi naționale (SCN 2008) adoptat de Comisia de statistică a Organizației Națiunilor Unite în februarie 2009 pentru o mai bună adaptare a conturilor naționale la noul mediu economic, la evoluția cercetării metodologice și la necesitățile utilizatorilor.(8) Este necesară revizuirea Sistemului european de conturi (SEC 95) instituit prin Regulamentul (CE) nr. 2223/96 pentru a ține cont de aceste evoluții, astfel încât el să constituie o versiune a SCN 2008 adaptată la structurile economiilor statelor membre, iar datele Uniunii să fie comparabile cu cele elaborate de principalii săi parteneri internaționali.(9) În cazul conturilor de mediu și sociale ar trebui să se acorde atenție Comunicării Comisiei către Parlamentul European și Consiliu, din 20 august 2009, intitulată „Dincolo de PIB: măsurarea progreselor într-o lume în schimbare”[6]. Prin urmare, ar putea fi necesare alte studii metodologice și teste privind datele.(10) Sistemul european de conturi revizuit instituit prin prezentul regulament (SEC 2010) include o metodologie și un program de transmitere (care definește conturile și tabelele care trebuie furnizate de toate statele membre în conformitate cu termenele specificate). Comisia ar trebui să pună aceste conturi și tabele la dispoziția utilizatorilor la date precise, în special în ceea ce privește monitorizarea convergenței economice și realizarea unei strânse coordonări a politicilor economice ale statelor membre.(11) SEC 2010 va înlocui treptat toate celelalte sisteme, ca un cadru de referință de standarde, definiții, clasificări și norme contabile comune pentru întocmirea de către statele membre a conturilor pentru necesitățile Uniunii, astfel încât să se obțină rezultate comparabile între statele membre.(12) În conformitate cu Regulamentul (CE) nr. 1059/2003 al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS)[7], toate statisticile statelor membre transmise Comisiei care sunt împărțite pe unități teritoriale ar trebui să utilizeze clasificarea NUTS. Prin urmare, pentru a stabili statistici regionale comparabile, unitățile teritoriale ar trebui definite în conformitate cu clasificarea NUTS.(13) A fost instituit un grup operativ care să aprofundeze subiectul tratamentului serviciilor de intermediere financiară indirect măsurate (SIFIM) în conturile naționale. Ținând cont de constatările grupului operativ, ar putea fi necesar să se modifice metodologia de calcul și alocare a SIFIM, prin intermediul unui act delegat, înainte de sfârșitul anului 2012, în scopul de a oferi rezultate mai fiabile.(14) Cheltuielile cu cercetarea și dezvoltarea au natura unor investiții și, prin urmare, ar trebui înregistrate ca formare de capital fix. Cu toate acestea, este necesar ca formatul datelor care trebuie înregistrate ca formare de capital fix să fie specificat prin intermediul unui act delegat, atunci când se va atinge un nivel suficient de încredere în legătură cu fiabilitatea datelor în urma unui exercițiu de testare bazat pe elaborarea unor tabele suplimentare.(15) Există necesitatea de a continua studiile și eforturile, în special în privința aspectelor legate de PIB și dincolo de acesta, precum și de Europa 2020, cu scopul de a elabora o modalitate mai cuprinzătoare de măsurare a bunăstării și a progresului, în sprijinul promovării unei economii inteligente, durabile și favorabile incluziunii. Aceste studii și eforturi vor îmbunătăți și mai mult disponibilitatea, transmiterea și calitatea datelor, pentru a consolida metodologiile, realizând astfel pregătirea pentru evoluțiile viitoare.(16) Comisia ar trebui împuternicită să adopte acte delegate în conformitate cu articolul 290 din Tratatul privind funcționarea Uniunii Europene în sensul modificării anexelor la prezentul regulament. Este deosebit de importantă realizarea de către Comisie a unor consultări adecvate în etapa pregătitoare, inclusiv la nivel de experți.(17) Deoarece punerea în aplicare a prezentului regulament ar putea necesita adaptări majore ale sistemelor statistice naționale, Comisia poate acorda derogări statelor membre.(18) Măsurile necesare punerii în aplicare a prezentului regulament ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[8].(19) Deoarece obiectivul prezentului regulament, și anume instituirea unui Sistem european de conturi revizuit (SEC 2010), nu poate fi realizat în mod satisfăcător de către statele membre și poate fi realizat mai bine la nivelul Uniunii, Uniunea poate adopta măsuri, în conformitate cu principiul subsidiarității, astfel cum se prevede la articolul 5 din Tratatul privind Uniunea Europeană. În conformitate cu principiul proporționalității, astfel cum se prevede la articolul menționat anterior, prezentul regulament nu depășește ceea ce este necesar pentru atingerea acestui obiectiv.(20) A fost consultat Comitetul Sistemului Statistic European instituit prin Regulamentul (CE) nr. 223/2009 al Parlamentului European și al Consiliului din 11 martie 2009 cu privire la statisticile europene[9].(21) Au fost consultate Comitetul pentru statistici monetare, financiare și referitoare la balanțe de plăți instituit prin Decizia 2006/856/CE a Consiliului din 13 noiembrie 2006[10] și Comitetul pentru venitul național brut instituit prin Regulamentul (CE, Euratom) nr. 1287/2003 din 15 iulie 2003 privind armonizarea venitului național brut la prețurile pieței (Regulamentul VNB)[11].ADOPTĂ PREZENTUL REGULAMENT:Articolul 1Obiect1. Prezentul regulament instituie Sistemul european de conturi 2010 (SEC 2010).2. SEC 2010 prevede:(a) o metodologie (anexa A) privind standardele, definițiile, clasificările și normele contabile comune, destinate utilizării pentru elaborarea conturilor și a tabelelor, pe baze comparabile, în scopurile Uniunii, împreună cu rezultatele cerute la articolul 3;(b) un program (anexa B) care stabilește termenele până la care statele membre transmit Comisiei (Eurostat) conturile și tabelele care trebuie elaborate conform metodologiei menționate la litera (a).3. Ținând cont de articolele 5 și 12, prezentul regulament se aplică tuturor actelor Uniunii care se referă la SEC sau la definițiile sale.4. Prezentul regulament nu obligă niciunul dintre statele membre să utilizeze SEC 2010 la întocmirea conturilor în scopuri proprii.Articolul 2Metodologie1. Metodologia SEC 2010 menționată la articolul 1 alineatul (2) litera (a) este prezentată în anexa A.2. Comisia poate adopta, prin intermediul unor acte delegate în conformitate cu articolele 7, 8 și 9, modificări ale metodologiei SEC 2010 care urmăresc să clarifice și să amelioreze conținutul acesteia, cu condiția ca acestea să nu modifice conceptele sale de bază, să nu necesite resurse suplimentare pentru punerea în aplicare și să nu conducă la o creștere a resurselor proprii.3. În cazul unor dubii cu privire la punerea în aplicare corectă a normelor contabile SEC 2010, statul membru în cauză solicită clarificări Comisiei (Eurostat). Comisia (Eurostat) examinează cu promptitudine aspectul respectiv și comunică statului membru în cauză decizia sa cu privire la clarificarea solicitată.4. Statele membre efectuează calculul și alocarea serviciilor de intermediere financiară indirect măsurate (SIFIM) în conturile naționale în conformitate cu metodologia descrisă în anexa A. Comisia poate stabili, înainte de sfârșitul anului 2012, prin acte delegate în conformitate cu articolele 7, 8 și 9, metodologia de calcul și alocare a SIFIM.5. Cheltuielile cu cercetarea și dezvoltarea se înregistrează, de către statele membre, ca formare de capital fix. Comisia poate adopta acte delegate, în conformitate cu articolele 7, 8 și 9, pentru a asigura fiabilitatea datelor care trebuie înregistrate ca formare de capital fix. Aceste acte delegate specifică formatul datelor respective.Articolul 3Transmiterea datelor către Comisie1. Statele membre transmit Comisiei (Eurostat) conturile și tabelele care figurează în anexa B, în termenele specificate pentru fiecare tabel.După consultarea Comitetului Sistemului Statistic European, Comisia raportează Parlamentului European și Consiliului până la 1 iulie 2018 cu privire la aplicarea derogărilor acordate în conformitate cu articolul 6, pentru a se verifica dacă acestea continuă să fie justificate.2. Statele membre transmit Comisiei (Eurostat) datele și metadatele cerute de prezentul regulament în conformitate cu un standard de schimb specificat de Comisie (Eurostat).Datele se transmit sau se încarcă în format electronic la punctul unic de intrare a datelor al Comisiei (Eurostat).3. Comisia adoptă acte delegate în conformitate cu articolele 7, 8 și 9 în scopul de a modifica sau de a completa tabelele și termenele din anexa B pentru a ține cont de evoluțiile metodologice, economice și tehnice. Actele respective se bazează în special pe evaluarea de către Comisie a rezultatelor studiilor facultative sau a datelor transmise de statele membre. În efectuarea evaluării, Comisia ține cont în mod corespunzător de beneficiile disponibilității datelor în raport cu costul colectării și cu sarcina de răspuns.Articolul 4Evaluarea calității1. În scopul prezentului regulament, criteriile de calitate prevăzute la articolul 12 alineatul (1) din Regulamentul (CE) nr. 223/2009 se aplică datelor de transmis.2. Statele membre furnizează Comisiei (Eurostat) un raport privind calitatea datelor transmise în conformitate cu articolul 3.3. În aplicarea criteriilor de calitate de la alineatul (1) la datele care fac obiectul prezentului regulament, modalitățile, structura și periodicitatea rapoartelor de calitate se definesc în conformitate cu procedura prevăzută la articolul 10.4. Comisia (Eurostat) evaluează calitatea datelor transmise.Articolul 5Data aplicării și a primei transmiteri de date1. SEC 2010 se aplică pentru prima dată datelor obținute în conformitate cu anexa B care se transmit în septembrie 2014.2. Datele se transmit Comisiei (Eurostat) în conformitate cu termenele stabilite în anexa B.3. În conformitate cu alineatul (1), până la prima transmitere bazată pe SEC 2010, statele membre continuă să trimită Comisiei (Eurostat) conturile și tabelele obținute prin aplicarea SEC 95.4. Fără a aduce atingere articolului 19 din Regulamentul (CEE, Euratom) nr. 1150/2000[12], Comisia și statul membru în cauză verifică aplicarea prezentului regulament și prezintă rezultatele acestor verificări comitetului prevăzut la articolul 10 alineatul (1) din prezentul regulament.Articolul 6Derogări1. În măsura în care sistemul statistic național necesită adaptări majore în vederea aplicării prezentului regulament, Comisia poate acorda derogări statelor membre în conformitate cu procedura menționată la articolul 10, începând cu data aplicării sale și până la 1 ianuarie 2020.2. În acest scop, statul membru în cauză prezintă Comisiei o cerere întemeiată în mod corespunzător cel târziu la trei luni de la data intrării în vigoare a prezentului regulament.Articolul 7Exercitarea delegării1. Comisiei i se acordă competența de a adopta actele delegate menționate la articolul 2 alineatele (2), (4) și (5) și la articolul 3 alineatul (3) pentru o perioadă de cinci ani de la intrarea în vigoare a prezentului regulament. Comisia redactează un raport în legătură cu competențele delegate cel târziu cu șase luni înainte de încheierea perioadei de cinci ani. Delegarea competențelor se extinde în mod automat pentru perioade cu o durată identică, cu excepția cazurilor în care ea este revocată de Parlamentul European și de Consiliu în conformitate cu articolul 8.2. De îndată ce adoptă actul delegat, Comisia notifică acest lucru simultan Parlamentului European și Consiliului.3. Competențele de adoptare a actelor delegate conferite Comisiei fac obiectul condițiilor de la articolele 8 și 9.Articolul 8Revocarea delegării1. Delegarea de competențe menționată la articolul 2 alineatele (2), (4) și (5) și la articolul 3 alineatul (3) poate fi revocată în orice moment de Parlamentul European sau de Consiliu.2. Instituția care a inițiat o procedură internă pentru a decide în legătură cu revocarea delegării de competențe depune eforturi pentru a informa cealaltă instituție și Comisia în timp rezonabil înainte de luarea deciziei definitive, indicând competențele delegate care ar putea face obiectul revocării și motivele posibile ale revocării.3. Decizia de revocare pune capăt delegării de competențe specificate în decizia respectivă. Ea intră în vigoare imediat sau la o dată ulterioară specificată în decizie. Decizia nu aduce atingere valabilității actelor delegate deja în vigoare. Ea se publică în Jurnalul Oficial al Uniunii Europene .Articolul 9Obiecții la actele delegate1. Parlamentul European sau Consiliul pot formula obiecții cu privire la un act delegat în termen de două luni de la data notificării.La inițiativa Parlamentului European sau a Consiliului, perioada menționată anterior se prelungește cu două luni.2. Dacă, la expirarea perioadei menționate la alineatul (1), nici Parlamentul European, nici Consiliul nu au formulat obiecții cu privire la actul delegat, acesta se publică în Jurnalul Oficial al Uniunii Europene și intră în vigoare la data prevăzută în cuprinsul său.Actul delegat poate fi publicat în Jurnalul Oficial al Uniunii Europene și intră în vigoare înainte de expirarea perioadei menționate, dacă atât Parlamentul European, cât și Consiliul au informat Comisia în legătură cu intenția lor de a nu formula obiecții.3. Dacă Parlamentul European sau Consiliul formulează obiecții cu privire la actul delegat adoptat, acesta nu intră în vigoare. Instituția care formulează obiecțiile indică motivele obiecțiilor la actul delegat.Articolul 10Comitetul1. Comisia este asistată de Comitetul Sistemului Statistic European.2. Atunci când se face trimitere la prezentul alineat, se aplică articolele 5 și 7 din Decizia 1999/468/CE, având în vedere dispozițiile articolului 8 din decizia respectivă.Perioada prevăzută la articolul 5 alineatul (6) din Decizia 1999/468/CE se stabilește la trei luni.Articolul 11Colaborarea cu alte comitete1. În toate chestiunile care sunt de competența Comitetului pentru statistici monetare, financiare și ale balanței de plăți, Comisia solicită avizul acestui comitet, în conformitate cu articolul 2 din Decizia 2006/856/CE.2. Comisia informează Comitetul pentru venitul național brut (Comitetul VNB), instituit prin Regulamentul (CE, Euratom) nr. 1287/2003, în legătură cu orice informații privind punerea în aplicare a prezentului regulament necesare îndeplinirii sarcinilor comitetului respectiv.Articolul 12Dispoziții tranzitorii1. În scopuri bugetare și legate de resursele proprii și prin derogare de la articolul 1 alineatul (3) și de la articolul 5, Sistemul european de conturi în vigoare în sensul articolului 1 alineatul (1) din Regulamentul (CE, Euratom) nr. 1287/2003 și al textelor juridice relative, în special Regulamentul (CE, Euratom) nr. 1150/2000 și Regulamentul (CEE, Euratom) nr. 1553/89 al Consiliului[13], este SEC 95, iar Decizia 2007/436/CE, Euratom a Consiliului[14] rămâne în vigoare.2. În scopul determinării resurselor proprii bazate pe TVA și prin derogare de la alineatul (1), statele membre pot utiliza date bazate pe SEC 2010 în perioada în care Decizia 2007/436/CE, Euratom rămâne în vigoare, în cazurile în care datele detaliate SEC 95 necesare nu sunt disponibile.Articolul 13Intrarea în vigoarePrezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele Președintele [1] JO C […], […], p. […].[2] JO C […], […], p. […].[3] JO C […], […], p. […].[4] Eurostat: „Sistemul european de conturi economice integrate (SEC)”, a doua ediție, Oficiul de Statistică al Comunităților Europene, Luxemburg, 1979.[5] JO L 310, 30.11.1996, p. 1.[6] COM(2009) 433 final.[7] JO L 154, 21.6.2003, p. 1.[8] JO L 184, 17.7.1999, p. 23.[9] JO L 87, 31.3.2009, p. 164.[10] JO L 332, 30.11.2006, p.21.[11] JO L 181, 19.7.2003, p. 1.[12] JO L 130, 31.5.2000, p. 1.[13] JO L 155, 7.6.1989, p. 9.[14] JO L 163, 23.6.2007, p. 17.


Anunţ juridic important

|

52008PC0377

Propunere de regulament al Consiliului de modificare a Regulamentelor (CE) nr. 2015/2006 şi (CE) nr. 40/2008 în ceea ce priveşte posibilităţile de pescuit şi condiţiile conexe pentru anumite stocuri de peşti  /* COM/2008/0377 final */

	[pic] | COMISIA COMUNITĂŢILOR EUROPENE |Bruxelles, 20.6.2008COM(2008) 377 finalPropunere deREGULAMENT AL CONSILIULUIde modificare a Regulamentelor (CE) nr. 2015/2006 și (CE) nr. 40/2008 în ceea ce privește posibilitățile de pescuit și condițiile conexe pentru anumite stocuri de pești(prezentată de Comisie)EXPUNERE DE MOTIVERegulamentul (CE) nr. 2015/2006 al Consiliului[1] stabilește posibilitățile de pescuit pentru navele comunitare de pescuit pentru 2007-2008, în ceea ce privește anumite stocuri de pești de adâncime.Ar trebui clarificate descrierile anumitor zone de pescuit din regulamentul în cauză, pentru a asigura identificarea corectă a zonei în care poate fi pescuită o anumită cotă.Regulamentul (CE) nr. 40/2008 al Consiliului stabilește, pentru 2008, posibilitățile de pescuit și condițiile conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele în care sunt necesare limitări ale capturilor[2].Coordonatele anumitor zone restricționate de pescuit au fost specificate inexact în regulamentul respectiv și ar trebui corectate.Anumite cote și note de subsol privind anumite specii au fost specificate inexact în regulamentul respectiv și ar trebui corectate.În urma consultărilor din 10 aprilie 2008 dintre Comunitate și Islanda, s-a ajuns la un acord cu privire la cotele de capelin pentru navele islandeze, care urmează să fie pescuite înainte de 30 aprilie 2008 din cota comunitară alocată în temeiul acordului încheiat între Comunitate, pe de o parte, și guvernul Danemarcei și guvernul local al Groenlandei, pe de altă parte, precum și la cotele pentru navele comunitare în ceea ce privește pescuitul de sebastă în zona economică exclusivă islandeză în perioada iulie-decembrie. Acest acord ar trebui pus în aplicare în dreptul comunitar.Acordul încheiat la Copenhaga la 13-14 februarie 2008 între Comunitatea Europeană, Insulele Faroe, Groenlanda, Islanda, Norvegia și Federația Rusă, privind gestionarea sebastei în Marea Irminger și în apele adiacente din zona convenției CPANE (Comisia pentru pescuit în Atlanticul de Nord-Est) în 2008, ar trebui pus în aplicare în dreptul comunitar. Având în vedere că acordul menționat este aplicabil pentru întregul an 2008, punerea în aplicare a acestui acord ar trebui să se facă retroactiv, începând cu 1 ianuarie 2008.Concluziile întrunirii de la Nuuk a Comitetului reunit UE/ Groenlanda din 27 noiembrie 2007 și ale reuniunii de la Copenhaga din 12 februarie 2008 privind aspectele tehnice, în ceea ce privește cota UE de sebastă din apele Groenlandei din zonele ICES V și XIV, ar trebui puse în aplicare în dreptul comunitar. Având în vedere faptul că acordul încheiat cu Groenlanda este legat de Acordul CPANE privind gestionarea sebastei în Marea Irminger, punerea în aplicare a concluziilor întrunirii Comitetului reunit UE/ Groenlanda ar trebui să se realizeze, de asemenea, retroactiv, și anume începând cu 1 ianuarie 2008.Conform procesului-verbal convenit al concluziilor consultărilor în domeniul pescuitului dintre Comunitatea Europeană și Norvegia din 26 noiembrie 2007, Comunitatea va efectua, în 2008, teste ale măsurilor tehnice referitoare la uneltele remorcate, în vederea reducerii proporției, ca număr, a capturii de cod aruncate înapoi în mare la cel mult 10%. Acest acord ar trebui pus în aplicare în dreptul comunitar.Prezenta propunere vizează introducerea unor modificări necesare ale Regulamentelor (CE) nr. 2015/2006 și (CE) nr. 40/2008.Se solicită Consiliului să adopte prezenta propunere în cel mai scurt timp posibil, pentru a permite pescarilor să își planifice activitățile pentru sezonul actual de pescuit.Propunere deREGULAMENT AL CONSILIULUIde modificare a Regulamentelor (CE) nr. 2015/2006 și (CE) nr. 40/2008 în ceea ce privește posibilitățile de pescuit și condițiile conexe pentru anumite stocuri de peștiCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului[3], în special articolul 20,având în vedere propunerea Comisiei[4],întrucât:(1) Regulamentul (CE) nr. 2015/2006 al Consiliului[5] stabilește posibilitățile de pescuit pentru navele comunitare de pescuit pentru 2007-2008, în ceea ce privește anumite stocuri de pești de adâncime.(2) Descrierile anumitor zone de pescuit din regulamentul în cauză ar trebui clarificate, pentru a asigura identificarea corectă a zonei în care poate fi pescuită o anumită cotă.(3) Regulamentul (CE) nr. 40/2008[6] stabilește, pentru 2008, posibilitățile de pescuit și condițiile conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele în care sunt necesare limitări ale capturilor.(4) Coordonatele anumitor zone restricționate de pescuit au fost specificate inexact în regulamentul respectiv și ar trebui corectate.(5) Anumite cote și note de subsol privind anumite specii au fost specificate inexact în regulamentul respectiv și ar trebui corectate.(6) În urma consultărilor din 10 aprilie 2008 dintre Comunitate și Islanda, s-a ajuns la un acord cu privire la cotele de capelin pentru navele islandeze, care urmează să fie pescuite înainte de 30 aprilie 2008 din cota comunitară alocată în temeiul acordului dintre Comunitate, pe de o parte, și guvernul Danemarcei și guvernul local al Groenlandei, pe de altă parte, precum și la cotele pentru navele comunitare, în ceea ce privește pescuitul de sebastă în zona economică exclusivă islandeză în perioada iulie-decembrie. Acest acord ar trebui pus în aplicare în dreptul comunitar.(7) Acordul încheiat între Comunitatea Europeană, Insulele Faroe, Groenlanda, Islanda, Norvegia și Federația Rusă la Copenhaga la 13-14 februarie 2008, privind gestionarea sebastei în Marea Irminger și în apele adiacente din zona convenției CPAN în 2008 ar trebui pus în aplicare în dreptul comunitar. Având în vedere că acordul menționat este aplicabil pentru întregul an 2008, măsurile adoptate pentru punerea în aplicare a acestui acord ar trebui să se aplice retroactiv, începând cu 1 ianuarie 2008.(8) Concluziile întrunirii de la Nuuk a Comitetului reunit UE/ Groenlanda din 27 noiembrie 2007 și ale reuniunii de la Copenhaga din 12 februarie 2008 privind aspectele tehnice, în ceea ce privește cota UE de sebastă din apele Groenlandei din zonele ICES V și XIV ar trebui puse în aplicare în dreptul comunitar. Având în vedere faptul că acordul încheiat cu Groenlanda este legat de Acordul CPANE privind gestionarea sebastei în Marea Irminger, măsurile adoptate pentru punerea în aplicare a concluziilor întrunirii Comitetului reunit UE/Groenlanda ar trebui să se aplice de asemenea retroactiv, și anume începând cu 1 ianuarie 2008.(9) Conform procesului-verbal convenit al concluziilor consultărilor în domeniul pescuitului dintre Comunitatea Europeană și Norvegia din 26 noiembrie 2007, Comunitatea va efectua, în 2008, teste ale măsurilor tehnice referitoare la uneltele remorcate, în vederea reducerii proporției, ca număr, a capturii de cod aruncate înapoi în mare la cel mult 10%. Acest acord ar trebui pus în aplicare în dreptul comunitar.(10) Prin urmare, Regulamentele (CE) nr. 2015/2006 și (CE) nr. 40/2008 ar trebui modificate în consecință,ADOPTĂ PREZENTUL REGULAMENT:Articolul 1 Modificări ale Regulamentului (CE) nr. 2015/2006În anexa la Regulamentul (CE) nr. 2015/2006, partea a 2-a se modifică în conformitate cu anexa I la prezentul regulament.Articolul 2 Modificări ale Regulamentului (CE) nr. 40/2008Regulamentul (CE) nr. 40/2008 se modifică după cum urmează:(1) La articolul 30 alineatul (1), litera (a) se înlocuiește cu următorul text:«(a) Zona restricționată pentru pescuit la mare adâncime „Lophelia reef off Capo Santa Maria di Leuca”- 39º 27,72' N, 18º 10,74' E- 39º 27,80' N, 18º 26,68' E- 39º 11,16' N, 18º 35,58' E- 39º 11,16' N, 18º 04,28' E»(2) Anexele IA, IB, III și XIV la Regulamentul (CE) nr. 40/2008 se modifică în conformitate cu anexa II la prezentul regulament.Articolul 3 Intrare în vigoarePrezentul regulament intră în vigoare în a treia zi de la data publicării în Jurnalul Oficial al Uniunii Europene .Cu toate acestea, în ceea ce privește modificările prevăzute în anexa II la prezentul regulament la punctele 2(b) și (c), articolul 2 se aplică începând cu 1 ianuarie 2008.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședintele ANEXA 1În anexa la Regulamentul (CE) nr. 2015/2006, partea a 2-a se modifică după cum urmează:Rubrica referitoare la specia de pești pion portocaliu din apele comunitare și din apele aflate în afara suveranității sau jurisdicției țărilor terțe din zonele ICES I, II, III, IV, V, VIII, IX, X, XI, XII și XIV se înlocuiește cu următorul text:„Specia: | Pește pion roșu | Zona: | Ape comunitare din zonele I, II, III, IV, V, VIII, IX, X, XII și XIV |Hoplostethus atlanticus |Anul | 2007 | 2008 |Spania | 4 | 3 |Franța | 23 | 15 |Irlanda | 6 | 4 |Portugalia | 7 | 5 |Regatul Unit | 4 | 3 |CE | 44 | 30” |ANEXA IIAnexele la Regulamentul (CE) nr. 40/2008 se modifică după cum urmează:(1) În anexa IA:(a) Rubrica referitoare la specia putasu din apele comunitare din zonele II, IVa, V, VI la nord de 56°30N și VII la vest de 12°W se înlocuiește cu următorul text:„Specia: | Putasu Micromesistius poutassou | Zona: | apele comunitare din zonele II, IVa, V, VI la nord de 56°30′N și VII la vest de 12°W WHB/24A567 |Norvegia | 196 269 | (1) (2) | TAC analitică Articolul 3 din Regulamentul (CE) nr. 847/96 nu se aplică. Articolul 4 din Regulamentul (CE) nr. 847/96 nu se aplică. Se aplică articolul 5 alineatul (2) din Regulamentul (CE) nr. 847/96. |Insulele Feroe | 31 000 | (3)(4) |TAC | 1 266 282 |(1) Se scad din limitele de captură alocate Norvegiei în temeiul dispozițiilor incluse în acordurile încheiate între statele de coastă. (2) Capturile din zona IVa nu depășesc 48 418 tone. (3) Se scad din limitele de captură alocate Insulelor Feroe în temeiul dispozițiilor incluse în acordurile încheiate între statele de coastă. (4) Poate fi pescuit și în zona VIb. Capturile din zona IVa nu depășesc 7 750 tone.” |(b) Rubrica referitoare la speciile vulpi și pisici de mare în apele comunitare zonele IIa și IV se înlocuiește cu următorul text:„Specia: | Vulpi și pisici de mare Rajidae | Zona: | apele comunitare din zonele IIa și IV SRX/2AC4-C |Belgia | 277 | (1) (2) | TAC analitică Se aplică articolul 3 din Regulamentul (CE) nr. 847/96. Se aplică articolul 4 din Regulamentul (CE) nr. 847/96. Se aplică articolul 5 alineatul (2) din Regulamentul (CE) nr. 847/96. |Danemarca | 11 | (1) (2) |Germania | 14 | (1) (2) |Franța | 43 | (1) (2) |Țările de Jos | 236 | (1) (2) |Regatul Unit | 1 062 | (1) (2) |CE | 1 643 | (1) |TAC | 1 643 |(1) Capturile de Leucoraja naevus (RJN/2AC4-C), vatos (Raja clavata) (RJC/2AC4-C), Raja Bachyura (RJH/2AC4-C), pisică de mare pătată (Raja montagui) (RJM/2AC4-C), vatos spinos (Amblyaraja radiate) (RJR/2AC4-C) și vulpe neagră (Dipturus batis) (RJB/2AC4-C) trebuie raportate separat în jurnalul de bord, în declarațiile de transbordare, în declarațiile de debarcare, în notele de vânzare, în declarațiile de transport sau de preluare. (2) Cotă de capturi accidentale. Aceste specii trebuie să reprezinte maxim 25% greutate în viu din captura reținută la bord. Această condiție se aplică numai navelor cu o lungime totală de peste 15 m.” |(2) În anexa IB:(a) Rubrica referitoare la specia capelin din apele din Groenlanda din zonele ICES V și XIV se înlocuiește cu următorul text:„Specia: | Capelin Mallotus villosus | Zona: | apele Groenlandei din zonele V și XIV CAP/514GRN |Toate statele membre | 0 |CE | 23 716 | (1) (2) |TAC | Nu se aplică |(1) Din care 23 716 de tone se alocă Islandei. (2) Trebuie să fie pescuite înainte de 30 aprilie 2008.” |(b) Rubrica referitoare la specia sebastă în apele comunitare și în cele internaționale din zona ICES V și din apele comunitare din zonele ICES XII și XIV se înlocuiește cu următorul text:„Specia: | Sebastă Sebastes spp. | Zona: | apele comunitare și cele internaționale din zona V; apele internaționale din zonele XII și XIV RED/51214 |Estonia | 210 | (1) | Articolul 3 din Regulamentul (CE) nr. 847/96 nu se aplică. Articolul 4 din Regulamentul (CE) nr. 847/96 nu se aplică. Se aplică articolul 5 alineatul (2) din Regulamentul (CE) nr. 847/96. |Germania | 4 266 | (1) |Spania | 749 | (1) |Franța | 398 | (1) |Irlanda | 1 | (1) |Letonia | 76 | (1) |Țările de Jos | 2 | (1) |Polonia | 384 | (1) |Portugalia | 896 | (1) |Regatul Unit | 10 | (1) |CE | 6 992 | (1) |TAC | 46 000 |(1) Maxim 65% din cotă poate fi pescuită de la nord de 59ºN și de la est de 36ºW în perioada cuprinsă între 1 aprilie și 15 iulie 2008. O cantitate reprezentând maxim 30% din limitele capturilor poate fi pescuită de la nord de 59ºN și de la est de 36ºW în perioada cuprinsă între 1 aprilie și 10 mai 2008.” |(c) Rubrica referitoare la specia sebastă din apele din Groenlanda din zonele ICES V și XIV se înlocuiește cu următorul text:„ Specia: | Sebastă Sebastes spp. | Zona: | apele Groenlandei din zonele V și XIV RED/514GRN |Germania | 4 248 | Articolul 3 din Regulamentul (CE) nr. 847/96 nu se aplică. Articolul 4 din Regulamentul (CE) nr. 847/96 nu se aplică. Se aplică articolul 5 alineatul (2) din Regulamentul (CE) nr. 847/96. |Franța | 22 |Regatul Unit | 30 |CE | 8 000 | (1) (2) |TAC | Nu se aplică |(1) Poate fi pescuit numai cu traul pelagic. Poate fi pescuit în est sau în vest. Cota poate fi pescuită în zona de reglementare CPANE cu condiția îndeplinirii cerințelor de raportare a pescuitului în apele Groenlandei. (2) 3 500 de tone care trebuie pescuite cu traule pelagice se alocă Norvegiei, iar 200 de tone se alocă Insulelor Faroe. ” |(d) Rubrica privind specia sebastă din apele islandeze din zona ICES Va se înlocuiește cu următorul text:Specia: | Sebastă Sebastes spp. | Zona: | apele islandeze din zona Va RED/05A-IS |Belgia | 100 | (1) (2) | Articolul 3 din Regulamentul (CE) nr. 847/96 nu se aplică. Articolul 4 din Regulamentul (CE) nr. 847/96 nu se aplică. Se aplică articolul 5 alineatul (2) din Regulamentul (CE) nr. 847/96. |Germania | 1690 | (1) (2) |Franța | 50 | (1) (2) |Regatul Unit | 1 160 | (1) (2) |CE | 3 000 | (1) (2) |TAC | Nu se aplică |(1) Inclusiv capturile accidentale inevitabile (capturile accidentale de cod nu sunt permise). (2) Trebuie să fie pescuit în perioada iulie-decembrie. |(3) În anexa III:(a) După punctul 9 se inserează următorul punct 9a:„9a. Reducerea capturilor de cod aruncate înapoi în mare9a.1. Statele membre care dețin o cotă de cod vor efectua, în 2008, teste ale măsurilor tehnice referitoare la uneltele remorcate, în vederea reducerii proporției, ca număr, a capturii de cod aruncate înapoi în mare la cel mult 10%.9a.2. Statele membre vor pune la dispoziția Comisiei rezultatele testelor menționate la punctul 9a.1 înainte de 31 decembrie 2008.(b) La punctul 13.1, coordonatele pentru „Bancul Hatton” se înlocuiesc cu următorul text:„Bancul Hatton:59º 26' N, 14º 30' W59º 12' N, 15º 08' W59º 01' N, 17º 00' W58º 50' N, 17º 38' W58º 30' N, 17º 52' W58º 30' N, 18º 22' W58º 03' N, 18º 22' W58º 03' N, 17º 30' W57º 55' N, 17º 30' W57º 45' N, 19º 15' W58º 30' N, 18º 45' W58º 47' N, 18º 37' W59º 05' N, 17º 32' W59º 16' N, 17º 20' W59º 22' N, 16º 50' W59º 21' N, 15º 40' W”(4) În anexa XIV:În textul care reproduce anexa 3 din Rezoluția CGPM/31/2007/2, coordonatele geografice ale subzonei geografice CGPM (Comisia Generală pentru Pescuit în Marea Mediterană) numărul 2 se înlocuiesc cu următorul text:„36º 05' N 3º 20' W36º 05' N 2º 40' W35º 45' N 2º 40' W35º 45' N 3º 20' W” [1] JO L 384, 29.12.2006, p. 28. Regulament modificat ultima dată prin Regulamentul (CE) nr. 1533/2007.[2] JO L 19, 23.1.2008, p. 1.[3] JO L 358, 31.12.2002, p. 59. Regulament modificat prin Regulamentul (CE) nr. 865/2007 (JO L 192, 24.7.2007, p. 1).[4] JO C, p.[5] JO L 384, 29.12.2006, p. 28. Regulament modificat ultima dată prin Regulamentul (CE) nr. 1533/2007 (JO L 337, 21.12.2007, p. 21).[6] JO L 19, 23.1.2008, p.1.


				|

		52013PC0192

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 1225/2009 al Consiliului privind protecția împotriva importurilor care fac obiectul unui dumping din partea țărilor care nu sunt membre ale Comunității Europene și a Regulamentului (CE) nr. 597/2009 al Consiliului privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene /* COM/2013/0192 final - 2013/0103 (COD) */

			   	EXPUNERE DE MOTIVE
1.           CONTEXTUL PROPUNERII
Motivele și obiectivele propunerii
Prezenta propunere vizează modificarea
Regulamentului (CE) nr. 1225/2009 („regulamentul antidumping de bază”) și
a Regulamentului (CE) nr. 597/2009 („regulamentul antisubvenții de bază”).
Având în vedere faptul că aceste regulamente nu au fost supuse unei revizuiri
substanțiale de la finalizarea Rundei Uruguay în 1995 și luând în considerare
concluziile studiului de evaluare efectuat cu privire la funcționarea acestor
instrumente, se propun actualizarea și modernizarea instrumentelor.
Contextul general
Articolul 207 din Tratatul privind
funcționarea Uniunii Europene prevede, printre altele, instituirea unor măsuri
de protecție comercială, printre care și cele care se adoptă în caz de dumping
sau de subvenții.
Dispoziții în vigoare în domeniul
propunerii
Regulamentele Consiliului menționate mai sus.
Coerența cu celelalte politici și obiective
ale Uniunii
Nu există conflicte cu nicio politică și cu
niciun obiectiv ale Uniunii.
2.           REZULTATELE CONSULTĂRILOR CU
PĂRȚLE INTERESATE ȘI ALE EVALUĂRILOR IMPACTULUI
Consultarea părților interesate
Părțile interesate vizate de prezenta
propunere au avut ocazia de a participa la consultarea publică desfășurată în
perioada aprilie-iulie 2012. Începând din octombrie 2012, pe site-ul internet
al DG Comerț este disponibilă o sinteză a rezultatelor consultării publice.
Obținerea și utilizarea expertizei
La începutul anului 2012 a fost finalizat
și pus la dispoziție pe site-ul internet al DG Comerț un studiu de
evaluare privind funcționarea instrumentelor UE în materie de antidumping și de
antisubvenții.
Evaluarea impactului
Având în vedere rezultatele consultării
publice, studiul de evaluare și practica bogată a Comisiei în ceea ce privește
utilizarea instrumentelor, în toamna anului 2012 s-a efectuat o evaluare a
impactului. Raportul de evaluare a impactului a identificat unele probleme la
nivelul funcționării instrumentelor de protecție comercială și a propus
diferite soluții. Comitetul de evaluare a impactului a analizat raportul în
decembrie 2012 și a formulat un aviz favorabil, sub rezerva efectuării
unor revizuiri ale raportului. Între timp, raportul a fost revizuit și
finalizat. Soluțiile preferate alcătuiesc baza prezentei propuneri.
3.           ELEMENTELE JURIDICE ALE
PROPUNERII
Rezumatul acțiunii propuse
Se propune modificarea regulamentului
antidumping de bază și a regulamentului antisubvenții de bază, în vederea
îmbunătățirii acestora în mai multe domenii. În ceea ce privește transparența
și previzibilitatea, acestea vor fi sporite prin introducerea obligației ca
părțile interesate să fie informate cu privire la impunerea măsurilor
provizorii cu două săptămâni înainte de impunerea acestora. De asemenea,
părților interesate li se va oferi garanția că măsurile nu vor fi impuse în
decursul acestor două săptămâni. Părților interesate li se va transmite un
rezumat al premiselor pe baza cărora se intenționează impunerea de măsuri, iar
acestea vor avea posibilitatea de a formula observații cu privire la calcularea
marjelor de dumping și de prejudiciu. Mai mult decât atât, atunci când se va
decide să nu se impună măsuri provizorii, ci să se continue ancheta, părțile
interesate vor fi informate asupra intenției de a nu se impune astfel de măsuri
cu două săptămâni înaintea termenului limită de impunere.
Referitor la amenințările cu măsuri de
retorsiune împotriva producătorilor din Uniune care intenționează să depună o
plângere antidumping și/sau antisubvenții, se poate considera că acestea
constituie circumstanțe speciale care justifică deschiderea din oficiu a unei
anchete. În plus, se propune ca, atunci când se deschide o anchetă din oficiu,
producătorii din Uniune să aibă obligația de a coopera în cadrul procedurilor.
În ceea ce privește eficacitatea instrumentelor,
se propune eliminarea regulii taxei celei mai mici în cazuri de eludare sau
dacă s-a constatat existența unor denaturări structurale privind materiile
prime, precum și în cazuri de subvenționare. În ceea ce privește reexaminările,
se propune rambursarea taxelor percepute în cursul anchetelor de reexaminare în
perspectiva expirării măsurilor care se finalizează prin abrogarea măsurilor.
În sfârșit, există o serie de domenii în care
se propune codificarea anumitor practici care decurg din hotărârile pronunțate
de CEJ sau de OMC în ultimii ani. Acestea vizează definiția industriei din
Uniune, consecințele pentru producătorii-exportatori despre care ancheta
inițială a stabilit că nu practică dumpingul sau că îl practică la niveluri de minimis,
cazurile în care în cadrul anchetei de reexaminare survin alte circumstanțe,
tratamentul societăților afiliate în cadrul anchetelor antieludare, condițiile
de înregistrare a importurilor și criteriul de alegere a unui eșantion de
producători din Uniune.
Temeiul juridic
Articolul 207 din Tratatul privind
funcționarea Uniunii Europene.
Principiul subsidiarității
Propunerea este de competența exclusivă a
Uniunii. În consecință, principiul subsidiarității nu se aplică.
Principiul proporționalității
Propunerea respectă principiul
proporționalității din următoarele motive:
Tipul acțiunii este descris în regulamentele
de bază menționate anterior și nu permite luarea de decizii la nivel național.
Aceasta nu va genera o sarcină financiară sau
administrativă sporită asupra Uniunii, guvernelor naționale, autorităților
regionale și locale, operatorilor economici și cetățenilor. Cu toate acestea,
în cazul în care o reexaminare în perspectiva expirării măsurilor aflată în
curs de desfășurare nu antrenează o prelungire a măsurilor, rambursarea taxelor
percepute pe parcursul reexaminării respective intră în sarcina autorităților
vamale naționale. Se consideră că volumul suplimentar de muncă pentru
autoritățile vamale este minor și proporțional cu obiectivul propunerii, și
anume cu creșterea nivelului de echitate a instrumentelor.
Neaplicarea regulii taxei celei mai mici în
cazuri de eludare sau dacă s-a constatat existența unor denaturări structurale
privind materiile prime, precum și în cazuri de subvenționare este
proporțională cu necesitatea suplimentară de a proteja comerțul în astfel de
situații.
Alegerea instrumentelor
Instrumente propuse: regulament.
Alte instrumente nu ar fi adecvate din
următorul (următoarele) motiv(e):
Regulamentele de bază menționate anterior nu
oferă opțiuni alternative.
4.           IMPLICAȚII BUGETARE
Propunerea are implicații asupra bugetului
Uniunii. Neaplicarea regulii taxei celei mai mici în anumite circumstanțe va
conduce, în unele cazuri, la creșterea nivelului taxelor și, prin urmare, a
veniturilor. Rambursarea taxelor în situațiile în care măsurile se abrogă după
reexaminarea în perspectiva expirării măsurilor reprezintă o cheltuială pentru
bugetul Uniunii. Este foarte dificil să se realizeze o cuantificare, întrucât
orice venit sau cheltuială depinde de circumstanțele fiecărui caz în parte.
Modificările legislative propuse vor atrage
după sine și unele modificări în practică. Acestea nu vor avea implicații
bugetare, ci doar vor aduce modificări în ceea ce privește rutina de lucru (de
exemplu, divulgare prealabilă, preaviz, document de sinteză). Modernizarea
biroului de asistență pentru IMM-uri (explicată în comunicare) are implicații
asupra resurselor, descrise în fișa financiară legislativă anexată.
5.           ELEMENTE OPȚIONALE
Nu se aplică.
2013/0103 (COD)
Propunere de
REGULAMENT AL PARLAMENTULUI EUROPEAN ŞI
AL CONSILIULUI
de modificare a Regulamentului (CE) nr.
1225/2009 al Consiliului privind protecția împotriva importurilor care fac
obiectul unui dumping din partea țărilor care nu sunt membre ale Comunității Europene
și a Regulamentului (CE) nr. 597/2009 al Consiliului privind protecția
împotriva importurilor care fac obiectul unor subvenții din partea țărilor care
nu sunt membre ale Comunității Europene
PARLAMENTUL EUROPEAN ȘI CONSILIUL
UNIUNII EUROPENE,
având
în vedere Tratatul privind funcționarea Uniunii Europene, în special
articolul 207 alineatul (2),
având
în vedere propunerea Comisiei Europene,
după
transmiterea proiectului de act legislativ către parlamentele naționale,
hotărând
în conformitate cu procedura legislativă ordinară,
întrucât:
(1)       Normele comune de protecție
împotriva importurilor care fac obiectul unui dumping sau al unor subvenții din
partea țărilor care nu sunt membre ale Uniunii Europene sunt cuprinse în
Regulamentul (CE) nr. 1225/2009 al Consiliului din
30 noiembrie 2009 privind protecția împotriva importurilor care fac
obiectul unui dumping din partea țărilor care nu sunt membre ale Comunității
Europene[1]
și, respectiv, în Regulamentul (CE) nr. 597/2009 al Consiliului din
11 iunie 2009 privind protecția împotriva importurilor care fac
obiectul unor subvenții din partea țărilor care nu sunt membre ale Comunității
Europene[2]
(ambele denumite în continuare „regulamentele”). Regulamentele au fost adoptate
inițial în 1995, în urma finalizării Rundei Uruguay. Având în vedere faptul că
între timp s-au adus o serie de modificări la aceste regulamente, Consiliul a
decis în 2009 să codifice regulamentele din motive de claritate și de coerență.
(2)       Cu toate că regulamentele au
fost modificate, din 1995 nu s-a efectuat o revizuire fundamentală a modului de
funcționare a acestor instrumente. În consecință, Comisia a lansat o procedură
de revizuire a regulamentelor în 2011, pentru ca acestea, printre altele, să
reflecte mai bine nevoile întreprinderilor la început de secol XXI.
(3)       În urma revizuirii, anumite
dispoziții ale regulamentelor ar trebui modificate în scopul de a îmbunătăți
transparența și previzibilitatea, de a oferi măsuri eficiente de combatere a
retorsiunii, de a îmbunătăți eficacitatea și asigurarea punerii în aplicare și
de a optimiza practicile de reexaminare. În plus, ar trebui incluse în
regulamente anumite practici care au fost aplicate în contextul anchetelor
antidumping și antisubvenții în ultimii ani.
(4)       Pentru a îmbunătăți transparența
și previzibilitatea anchetelor antidumping și antisubvenții, părțile afectate
de impunerea unor măsuri antidumping și compensatorii provizorii, în special
importatorii, ar trebui să fie informate cu privire la impunerea iminentă a
acestor măsuri. Termenul acordat ar trebui să corespundă perioadei cuprinse
între data la care proiectul de act de punere în aplicare este prezentat
Comitetului antidumping instituit în temeiul articolului 15 din Regulamentul
(CE) nr. 1225/2009 și Comitetului antisubvenții instituit în temeiul
articolului 25 din Regulamentul (CE) nr. 597/2009 și adoptarea actului
respectiv de către Comisie. Această perioadă este stabilită la articolul 3
alineatul (3) din Regulamentul (UE) nr. 182/2011. De asemenea, în cazul
anchetelor în care impunerea de măsuri provizorii nu este oportună, este de
dorit ca părțile să aibă cunoștință de acest fapt cu suficient timp înainte.
(5)       Înainte de impunerea
măsurilor provizorii ar trebui să se rezerve o scurtă perioadă de timp în care
exportatorii sau producătorii să verifice calculul marjei lor individuale de
dumping sau de subvenție. Astfel, erorile de calcul ar putea fi corectate
înaintea impunerii măsurilor.
(6)       Pentru a asigura măsuri
eficace de combatere a retorsiunii, producătorii din Uniune ar trebui să poată
recurge la regulamente fără să se teamă de retorsiune din partea părților
terțe. Dispozițiile existente permit, în circumstanțe speciale, inițierea unei
anchete fără să se fi primit o plângere, în cazurile în care există elemente de
probă suficiente privind existența unui dumping, a unor subvenții pasabile de
măsuri compensatorii, a unor prejudicii și a unor legături de cauzalitate.
Aceste circumstanțe speciale ar trebui să includă și cazurile de amenințare cu
măsuri de retorsiune.
(7)       Atunci când o anchetă este
inițiată fără să se fi primit o plângere ar trebui să se prevadă obligația ca
producătorii din Uniune să furnizeze informațiile necesare pentru continuarea
anchetei, în scopul de a garanta că sunt disponibile suficiente informații pentru
desfășurarea acesteia în cazuri de astfel de amenințări cu măsuri de
retorsiune.
(8)       Țările terțe intervin din ce
în ce mai mult în comerțul cu materii prime în scopul de a păstra materiile
prime în țară, spre avantajul utilizatorilor interni din aval, de exemplu
impunând taxe la export sau aplicând sisteme de tarifare duale. Ca urmare,
costul materiilor prime nu este rezultatul acțiunii forțelor normale ale
pieței, care reflectă cererea și oferta pentru o anumită materie primă. O
astfel de intervenție creează denaturări suplimentare ale comerțului. În
consecință, producătorii din Uniune sunt afectați nu numai de dumping, ci
suferă și din cauza unor denaturări suplimentare ale comerțului comparativ cu
producătorii din aval din țările terțe angajate în astfel de practici. Pentru a
asigura o protecție adecvată a comerțului, regula taxei celei mai mici nu se
aplică în astfel de cazuri de denaturări structurale privind materiile prime.
(9)       În cadrul Uniunii,
subvențiile pasabile de măsuri compensatorii sunt, în principiu, interzise în
temeiul articolului 107 alineatul (1) din TFUE. Prin urmare,
subvențiile pasabile de măsuri compensatorii care sunt acordate de țările terțe
au în mod deosebit un efect de denaturare a schimburilor comerciale. Valoarea
ajutorului de stat autorizat de către Comisie a fost redus constant de-a lungul
timpului. Prin urmare, în cazul instrumentului antisubvenții, regula taxei
celei mai mici nu ar mai trebui să se aplice în cazul importurilor provenite
dintr-una sau mai multe țări care acordă subvenții.
(10)     Pentru a optimiza practica de
reexaminare, taxele percepute pe parcursul unei anchete de reexaminare în
perspectiva expirării măsurilor ar trebui să fie rambursate importatorilor în
cazul în care măsurile nu se prelungesc după finalizarea anchetei. Această
prevedere este oportună având în vedere faptul că, în cursul perioadei de
anchetă, nu s-a constatat existența condițiilor necesare continuării măsurilor.
(11)     În regulamente ar trebui
incluse anumite practici care au fost aplicate, în ultimii ani, în contextul
anchetelor antidumping și antisubvenții.
(12)     Industria din Uniune nu ar mai
trebui definită prin referire la pragurile de deschidere prevăzute în
regulamente.
(13)     În cazul anchetelor inițiale
în care s-a constatat că marjele de dumping sau de subvenție sunt mai mici
decât pragurile de minimis, ancheta ce vizează exportatorii care nu
vor face obiectul unor anchete ulterioare de reexaminare ar trebuie să se
încheie imediat.
(14)     În cadrul anchetelor de
reexaminare antidumping și antisubvenții, pare oportun să existe posibilitatea
modificării metodologiei comparativ cu ancheta care a condus la impunerea
măsurii, pentru a garanta, printre altele, utilizarea unor metodologii coerente
în cadrul diferitelor anchete la un moment dat. Aceasta va permite, în special,
posibilitatea de a modifica metodologiile care sunt revizuite în timp, pe
măsură ce situațiile se schimbă.
(15)     Importurile ar trebui
înregistrate în toate cazurile în care sunt îndeplinite condițiile necesare
pentru inițierea unei anchete antieludare.
(16)     În cadrul anchetelor
antieludare, ar fi recomandabil să se elimine condiția potrivit căreia, pentru
a fi scutiți de la înregistrare sau de la plata taxelor extinse, producătorii
produsului în cauză ar trebui să nu fie afiliați niciunui producător supus
măsurilor inițiale. Acest lucru ar fi oportun deoarece experiența demonstrează
că, uneori, se constată că producătorii produsului în cauză nu sunt angajați în
practici de eludare, dar sunt afiliați unui producător supus măsurilor
inițiale. În aceste cazuri, producătorului nu ar trebui să i se refuze o
scutire pentru simplul motiv că întreprinderea este afiliată unui producător
supus măsurilor inițiale. De asemenea, în cazurile în care practica de eludare
are loc pe teritoriul Uniunii, faptul că importatorii sunt afiliați unor
producători supuși măsurilor nu ar trebui să fie un criteriu decisiv în
stabilirea posibilității de a acorda sau nu o scutire importatorului.
(17)     În cazul în care numărul
producătorilor din Uniune este atât de mare încât trebuie să se recurgă la
eșantionare, ar trebui să se aleagă un eșantion dintre toți producătorii din
Uniune, nu numai din rândul acelora care au depus plângerea.
(18)     La evaluarea interesului
Uniunii, ar trebui ca posibilitatea de a formula observații să li se acorde
tuturor producătorilor din Uniune, nu doar acelora care au depus plângere.
(19)     Prin urmare, este necesară
modificarea în consecință a Regulamentului (CE) nr. 1225/2009 și a
Regulamentului (CE) nr. 597/2009,
ADOPTĂ PREZENTUL REGULAMENT:
Articolul 1
Regulamentul (CE)
nr. 1225/2009 se modifică după cum urmează:
1.         La
articolul 4 alineatul (1), teza introductivă se înlocuiește cu următorul text:
„1. În sensul
prezentului regulament, se înțelege prin «industrie din Uniune» totalitatea
producătorilor din Uniune de produse similare sau aceia dintre ei ale căror
producții comune constituie un procent semnificativ din producția totală a
acestor produse din Uniune; cu excepția:”.
2.         La
articolul 6 se adaugă următorul alineat (10):
„10.      Producătorii
din Uniune ai produsului similar au obligația să coopereze în cadrul
procedurilor care au fost deschise în temeiul articolului 5
alineatul (6).”
3.         Articolul 7 se modifică după cum urmează:
(a) la
alineatul (1) se adaugă următoarea teză:
„Taxele provizorii
nu se aplică într-un interval de două săptămâni de la transmiterea
informațiilor către părțile interesate, conform articolului 19a. Furnizarea acestor informații nu aduce atingere
niciunei decizii ulterioare care poate fi luată de către Comisie.”;
(b) alineatul (2)
se înlocuiește cu următorul text:
„Valoarea taxei
antidumping provizorii nu depășește marja de dumping stabilită cu titlu
provizoriu. Cu excepția cazului în care s-a constatat existența în țara
exportatoare a unor denaturări structurale privind materiile prime ale
produsului vizat, aceasta ar trebui să fie mai mică decât marja de dumping în
cazul în care o taxă mai mică este suficientă pentru a elimina prejudiciul
suferit de industria din Uniune.”
4.         Articolul
9 se modifică după cum urmează:
(a) alineatul (3) se
înlocuiește cu următorul text:
„3. În cazul
procedurilor inițiate în conformitate cu dispozițiile articolului 5 alineatul
(9), prejudiciul este în mod normal considerat neglijabil atunci când
importurile în cauză reprezintă mai puțin decât volumele specificate la
articolul 5 alineatul (7). Aceste proceduri se încheie de îndată ce se
stabilește că marja de dumping, exprimată în procente din prețurile de export,
este mai mică de 2 %.”;
(b) la alineatul (4),
ultima teză se înlocuiește cu următorul text:
„Valoarea taxei
antidumping nu depășește marja de dumping stabilită. Cu excepția cazului în
care s-a constatat existența în țara exportatoare a unor denaturări structurale
privind materiile prime ale produsului vizat, aceasta este mai mică decât marja
de dumping în cazul în care o taxă mai mică este suficientă pentru a elimina
prejudiciul adus industriei din Uniune.”
5.         Articolul
11 se modifică după cum urmează:
(a) la alineatul 5
se adaugă următorul paragraf:
„În cazul în care, în
urma unei anchete efectuate în temeiul alineatului (2), măsura expiră,
toate taxele percepute începând cu data deschiderii anchetei se rambursează, cu
condiția ca acest lucru să fie solicitat de la autoritățile vamale naționale și
ca acestea din urmă să acorde rambursarea în conformitate cu legislația vamală
aplicabilă a Uniunii privind rambursarea și remiterea taxelor. Această
rambursare nu presupune plata de dobânzi de către autoritățile vamale naționale
în cauză.”;
(b) alineatul (9) se
elimină.
6.         Articolul
13 se modifică după cum urmează:
(a) la alineatul (3),
a doua teză se înlocuiește cu următorul text:
„Ancheta se deschide, după consultarea
comitetului consultativ, printr-un regulament al Comisiei care cere de asemenea
autorităților vamale să prevadă obligativitatea înregistrării importurilor în
conformitate cu articolul 14 alineatul (5) sau să solicite garanții.”;
(b) la alineatul (4),
primul paragraf se înlocuiește cu următorul text:
„Importurile nu
trebuie supuse înregistrării în conformitate cu articolul 14 alineatul (5) și
nu fac obiectul unor măsuri în cazul în care sunt efectuate de întreprinderi
care beneficiază de scutiri. Cererile de scutire, argumentate corespunzător
prin elemente de probă, sunt prezentate în termenele stabilite în regulamentul
Comisiei privind deschiderea anchetei. În cazul în care practicile,
operațiunile sau prelucrările care constituie o circumvenție au loc în afara
Uniunii, pot fi acordate scutiri producătorilor produsului în cauză despre care
s-a constatat că nu sunt angajați în practici de circumvenție astfel cum sunt
definite la alineatele (1) și (2) ale prezentului articol. În cazul în care
practicile, operațiunile sau prelucrările care constituie o circumvenție au loc
în interiorul Uniunii, pot fi acordate scutiri importatorilor care pot
demonstra că nu sunt angajați în practici de circumvenție astfel cum sunt
definite la alineatele (1) și (2) ale prezentului articol.”
7.         Articolul
17 alineatul (1) se înlocuiește cu următorul text:
„1. În cazul în
care numărul producătorilor, al exportatorilor sau al importatorilor din
Uniune, al tipurilor de produse sau de tranzacții este mare, ancheta se poate
limita la un număr rezonabil de părți, de produse sau de tranzacții, utilizând
eșantioane reprezentative statistic întocmite pe baza informațiilor disponibile
în momentul selectării, sau la cel mai mare volum reprezentativ de producție,
de vânzări sau de exporturi care pot face în mod rezonabil obiectul anchetei, ținând
seama de timpul disponibil.”
8.         După articolul 19 se introduce un articol cu următorul text:
„Articolul 19a
Informații privind măsurile provizorii
1.
Producătorii, importatorii și exportatorii din Uniune,
precum și asociațiile lor reprezentative și reprezentanții țării exportatoare,
pot să solicite informații referitoare la impunerea planificată a unor taxe
provizorii. Cererile de informații se
formulează în scris, în termenul stabilit în avizul de deschidere. Informațiile se furnizează părților cu cel puțin
două săptămâni înaintea expirării termenului de impunere a taxelor provizorii
menționat la articolul 7 alineatul (1). Aceste
informații includ:
(a) un rezumat al
taxelor propuse, exclusiv cu titlu informativ; și
(b) detalii
privind calculul marjei de dumping și al marjei adecvate pentru eliminarea
prejudiciului adus industriei din Uniune, ținând seama în mod corespunzător de
necesitatea respectării obligațiilor de confidențialitate menționate la
articolul 19. Părțile au la dispoziție un
termen de trei zile lucrătoare pentru a formula observații privind exactitatea
calculelor.
2.         În cazurile în care se intenționează să nu se impună taxe provizorii,
ci să se continue ancheta, părțile interesate sunt informate cu privire la
neimpunerea taxelor cu două săptămâni înaintea expirării termenului de impunere
a taxelor provizorii menționat la articolul 7 alineatul (1).”
9.         Articolul 21 alineatul (2) se înlocuiește cu următorul text:
„2. Pentru ca
autoritățile să dispună o bază fiabilă care să le permită să țină seama de
toate punctele de vedere și de toate informațiile atunci când hotărăsc dacă
instituirea de măsuri este în interesul Uniunii, producătorii și importatorii
din Uniune, asociațiile lor reprezentative, precum și utilizatorii
reprezentativi și organizațiile de consumatori reprezentative pot, în termenele
stabilite în avizul de deschidere a anchetei antidumping, să se facă cunoscuți
și să furnizeze informații Comisiei. Aceste informații sau sintezele adecvate
ale acestora sunt comunicate celorlalte părți desemnate în prezentul articol,
care sunt abilitate să dea un răspuns.”
Articolul 2
Regulamentul (CE) nr. 597/2009 se
modifică după cum urmează:
1.         La
articolul 9 alineatul (1), teza introductivă se înlocuiește cu următorul text:
„1. În sensul
prezentului regulament, se înțelege prin «industrie din Uniune» totalitatea
producătorilor din Uniune de produse similare sau aceia dintre ei ale căror
producții comune constituie un procent semnificativ din producția totală a
acestor produse din Uniune; cu excepția:”.
2.         La
articolul 11 se adaugă un nou alineat:
„11.      Producătorii
din Uniune ai produsului similar au obligația să coopereze în cadrul
procedurilor care au fost deschise în temeiul articolului 10
alineatul (8).”
3.         Articolul 12 alineatul (1) se modifică după cum urmează:
(a) paragraful (3) se
înlocuiește cu următorul text:
„Valoarea taxei
compensatorii provizorii nu depășește valoarea totală a subvențiilor care fac
obiectul unor măsuri compensatorii, stabilită cu titlu provizoriu.”;
(b) se adaugă următorul
paragraf la sfârșit:
„Taxele provizorii nu
se aplică într-un interval de două săptămâni de la transmiterea informațiilor
către părțile interesate, conform articolului 29b. Furnizarea
acestor informații nu aduce atingere niciunei decizii ulterioare care poate fi
luată de către Comisie.”
4.         La
articolul 14, alineatul (5) se înlocuiește cu următorul text:
„5. Valoarea
subvenției care poate face obiectul unor măsuri compensatorii este considerată de minimis
în cazul în care este mai mică de 1 % ad valorem, cu excepția
anchetelor privind importurile originare din țări în curs de dezvoltare, în
cazul cărora nivelul de la care aceasta este considerată de minimis
este de 2 % ad valorem.”
5.         La
articolul 15 alineatul (1), ultimul paragraf se înlocuiește cu următorul text:
„Valoarea taxei
compensatorii nu depășește valoarea totală a subvenției pasabile de măsuri
compensatorii stabilită.”
6.         Articolul
22 se modifică după cum urmează:
(a) la
alineatul 1 se adaugă următorul paragraf:
„În cazul în care, în
urma unei anchete efectuate în temeiul articolului 18, măsura expiră, toate
taxele percepute după data deschiderii anchetei se rambursează. Rambursarea se
solicită de la autoritățile vamale naționale în conformitate cu legislația
vamală aplicabilă a Uniunii.”;
(b) alineatul (6) se
elimină.
7.         Articolul
23 se modifică după cum urmează:
(a) la alineatul (4)
a doua teză, termenul „poate” se elimină;
(b) la alineatul (6),
al doilea paragraf se înlocuiește cu următorul text:
„În cazul în care
practicile, operațiunile sau prelucrările care constituie o circumvenție au loc
în afara Uniunii, pot fi acordate scutiri producătorilor produsului în cauză
despre care s-a constatat că nu sunt angajați în practici de circumvenție
astfel cum sunt definite la alineatul (3).”;
(c) la alineatul (6),
al treilea paragraf se înlocuiește cu următorul text:
„În cazul în care
practicile, operațiunile sau prelucrările care constituie o circumvenție au loc
în interiorul Uniunii, pot fi acordate scutiri importatorilor care pot
demonstra că nu sunt angajați în practici de circumvenție astfel cum sunt
definite la alineatul (3).”
8.         La
articolul 27 alineatul (1), primul paragraf se înlocuiește cu următorul text:
„1. În cazurile în
care numărul producătorilor, al exportatorilor sau al importatorilor din
Uniune, al tipurilor de produse sau de tranzacții este mare, ancheta se poate
limita la:”.
9.         După articolul 29 se introduce un articol cu următorul text:
„Articolul 29b
Informații privind măsurile provizorii
1.
Producătorii, importatorii și exportatorii din Uniune,
precum și asociațiile lor reprezentative și țara de origine și/sau de export,
pot să solicite informații referitoare la impunerea planificată a unor taxe
provizorii. Cererile de informații se
formulează în scris, în termenul stabilit în avizul de deschidere. Informațiile se furnizează părților cu cel puțin
două săptămâni înaintea expirării termenului de impunere a taxelor provizorii
menționat la articolul 12 alineatul (1).
Aceste informații
includ:
(a) un rezumat al
taxelor propuse, exclusiv cu titlu informativ; și
(b) detalii
privind calculul marjei de subvenție și al marjei adecvate pentru eliminarea
prejudiciului adus industriei din Uniune, ținând seama în mod corespunzător de
necesitatea respectării obligațiilor de confidențialitate menționate la
articolul 29. Părțile au la dispoziție un
termen de trei zile lucrătoare pentru a formula observații privind exactitatea
calculelor.
2.
În cazurile în care se intenționează să nu se impună taxe
provizorii, ci să se continue ancheta, părțile interesate sunt informate cu
privire la neimpunerea taxelor cu două săptămâni înaintea expirării termenului
de impunere a taxelor provizorii menționat la articolul 12
alineatul (1).”
10.       Articolul
31 alineatul (2) se înlocuiește cu următorul text:
„2. Pentru ca
autoritățile să dispună de o bază fiabilă care să le permită să țină seama de
toate punctele de vedere și de toate informațiile în cazul în care hotărăsc
dacă instituirea de măsuri este în interesul Uniunii, producătorii și
importatorii din Uniune, asociațiile lor reprezentative, precum și utilizatorii
reprezentativi și organizațiile de consumatori reprezentative pot, în termenele
stabilite în avizul de inițiere a anchetei referitoare la măsurile
compensatorii, să se facă cunoscuți și să furnizeze informații Comisiei. Aceste
informații sau sintezele adecvate ale acestora se comunică celorlalte părți
desemnate în prezentul alineat, care au dreptul să dea un răspuns.”
Articolul 3
Prezentul regulament intră în vigoare în ziua
următoare datei publicării în Jurnalul Oficial al Uniunii Europene.
Articolul 4
Prezentul
regulament se aplică tuturor anchetelor în cazul cărora avizul de deschidere
emis în temeiul articolului 10 alineatul (11) din Regulamentul (CE)
nr. 597/2009 sau al articolului 5 alineatul (9) din Regulamentul (CE)
nr. 1225/2009 a fost publicat în Jurnalul Oficial al Uniunii Europene după data
intrării în vigoare a prezentului regulament.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European,                     Pentru
Consiliu
Preşedintele                                                   Preşedintele
FIȘĂ FINANCIARĂ SIMPLIFICATĂ
(a se utiliza pentru orice regulament intern
al Comisiei de interes general, cu un impact bugetar asupra creditelor cu
caracter administrativ sau asupra resurselor umane, atunci când utilizarea
oricărui alt tip de fișă financiară nu este adecvată – articolul 23 din
regulamentul intern)
1          Titlul proiectului de
regulament:
Modernizarea instrumentelor de protecție
comercială
2          Domeniul (domeniile) de politică
și activitatea (activitățile) ABB în cauză:
20: Politică comercială
3          Temei juridic:
            ¨ Autonomie administrativă      þ Altele (specificați):
Regulamentul (CE) nr. 1225/2009 privind
protecția împotriva importurilor care fac obiectul unui dumping din partea
țărilor care nu sunt membre ale Comunității Europene; și
Regulamentul (CE) nr. 597/2009 privind
protecția împotriva importurilor care fac obiectul unor subvenții din partea
țărilor care nu sunt membre ale Comunității Europene
4          Descriere și motivație:
Instrumentele actuale de protecție comercială
ale UE sunt în curs de modernizare în vederea îmbunătățirii eficienței și
eficacității acestora. Inițiativa constă într-o comunicare, o propunere
legislativă și orientări.
5          Durata și impactul financiar
estimate:
5.1       Perioada de aplicare:
¨         Regulament cu durată limitată: regulament în vigoare de la
[data] până la [data]
þ         Regulament cu durată nedeterminată: în vigoare de la [data]
5.2       Impactul bugetar estimat:
Proiectul de regulament presupune:
¨         economii
þ         costuri suplimentare [dacă este cazul, specificați rubrica
respectivă (rubricile respective) din cadrul financiar multianual]:
Rubrica 5: cheltuieli administrative
Completați tabelul din anexă privind impactul
financiar estimat asupra creditelor cu caracter administrativ sau asupra
resurselor umane. În cazul în care proiectul de regulament are o durată
nedeterminată, costurile trebuie să fie indicate pentru fiecare an de
dezvoltare și, ulterior, pentru fiecare an de funcționare la capacitate totală
(în coloana „Total/Cost anual”).
5.3       Contribuții ale terților la
finanțarea proiectului de regulament:
Dacă propunerea prevede o cofinanțare din
partea statelor membre sau a altor organisme (vă rugăm să specificați care sunt
acestea), trebuie să oferiți o estimare a nivelului cofinanțării, în cazul în
care aceasta este cunoscută.
credite în milioane
EUR (cu 3 zecimale)
   || Anul n || Anul n+1 || Anul n+2 || Anul n+3 || Anul n+4 || Anul n+5 || Anul n+6 || Total
 A se preciza sursa/organismul care asigură cofinanțarea ||   ||   ||   ||   ||   ||   ||   ||
 TOTAL credite cofinanțate ||   ||   ||   ||   ||   ||   ||   ||
5.4       Explicarea cifrelor:
Costurile medii cu personalul sunt disponibile în
partea de jos a paginii http://www.cc.cec/budg/pre/legalbasis/pre-040-020_preparation_en.html
6          Compatibilitatea cu cadrul
financiar multianual actual:
þ         Propunerea este compatibilă cu programarea financiară
existentă.
¨         Propunerea necesită o reprogramare a rubricii corespunzătoare
din cadrul financiar multianual.
¨         Propunerea necesită utilizarea instrumentului de flexibilitate
sau revizuirea cadrului financiar multianual[3].
7          Impactul economiilor sau al
costurilor suplimentare asupra alocării resurselor:
þ         Resurse care urmează să fie obținute prin redistribuire
internă între departamente
¨         Resurse alocate deja departamentului (departamentelor) în
cauză
¨         Resurse care urmează să fie solicitate în cadrul următoarei
proceduri de alocare
Necesarul de resurse umane și
administrative va fi acoperit din suma care poate fi alocată direcției generale
responsabile de gestionare în cadrul procedurii anuale de alocare, ținând cont
de constrângerile bugetare existente.
ANEXĂ:
IMPACTUL FINANCIAR ESTIMAT (economii sau
costuri suplimentare) ASUPRA CREDITELOR CU CARACTER ADMINISTRATIV SAU ASUPRA
RESURSELOR UMANE
ENI = Echivalent
normă întreagă       XX este domeniul de politică sau titlul din buget în cauză           milioane
EUR (cu 3 zecimale)
 ENI în persoane/an || Anul || Anul || Anul || Anul || Anul || Anul || Anul || TOTAL /Cost anual
 n || n+1 || n+2 || n+3 || n+4 || n+5 || n+6
 Rubrica 5 || ENI || credite || ENI || credite || ENI || credite || ENI || credite || ENI || credite || ENI || credite || ENI || credite || ENI || credite
 Posturi din schema de personal (funcționari și/sau agenți temporari)
 XX 01 01 01 (la sediu și în birourile de reprezentare ale Comisiei) || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13
 XX 01 01 02 (în delegații) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Personal extern ||
 XX 01 02 01 („pachetul global”) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 XX 01 02 02 (în delegații) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Alte linii bugetare (a se preciza) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal – Rubrica 5 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 În afara rubricii 5 ||
 Posturi din schema de personal (funcționari și/sau agenți temporari)
 XX 01 05 01 (cercetare indirectă) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 10 01 05 01 (cercetare directă) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Personal extern
 XX 01 04 yy ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Sediu ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Delegații ||   ||   ||   ||   ||   ||   ||   ||   ||   ||   ||   ||   ||   ||   ||   ||
 XX 01 05 02 (cercetare indirectă) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 10 01 05 02 (cercetare directă) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Alte linii bugetare (a se preciza) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal – în afara rubricii 5 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 TOTAL ||   ||   ||   ||   ||   ||   ||   ||   ||   ||   ||   ||   ||   ||   ||   ||
Necesarul de resurse
umane și administrative va fi acoperit din suma care poate fi alocată direcției
generale responsabile de gestionare în cadrul procedurii anuale de alocare,
ținând cont de constrângerile bugetare existente.
Alte credite
administrative       XX este domeniul de politică sau titlul din buget în cauză          milioane
EUR (cu 3 zecimale)
   || Anul || Anul || Anul || Anul || Anul || Anul || Anul || TOTAL
 n || n+1 || n+2 || n+3 || n+4 || n+5 || n+6
 Rubrica 5 ||   ||   ||   ||   ||   ||   ||   ||
 Sediu: ||   ||   ||   ||   ||   ||   ||   ||
 XX 01 02 11 01 – Cheltuieli pentru efectuarea de delegații și cheltuieli de reprezentare ||   ||   ||   ||   ||   ||   ||   ||
 XX 01 02 11 02 – Cheltuieli aferente conferințelor și reuniunilor ||   ||   ||   ||   ||   ||   ||   ||
 XX 01 02 11 03 – Comitete ||   ||   ||   ||   ||   ||   ||   ||
 XX 01 02 11 04 – Studii și consultări ||   ||   ||   ||   ||   ||   ||   ||
 XX 01 03 01 03 – Echipament și mobilier ||   ||   ||   ||   ||   ||   ||   ||
 XX 01 03 01 04 – Servicii și alte cheltuieli operaționale ||   ||   ||   ||   ||   ||   ||   ||
 Alte linii bugetare (a se preciza, dacă este cazul) ||   ||   ||   ||   ||   ||   ||   ||
 Delegații: ||   ||   ||   ||   ||   ||   ||   ||
 XX 01 02 12 01 – Cheltuieli pentru delegații, conferințe și reprezentare ||   ||   ||   ||   ||   ||   ||   ||
 XX 01 02 12 02 – Activități de perfecționare a personalului ||   ||   ||   ||   ||   ||   ||   ||
 XX 01 03 02 01 – Achiziții, închirieri și cheltuieli asociate ||   ||   ||   ||   ||   ||   ||   ||
 XX 01 03 02 02 – Echipamente, mobilier, materiale și prestări de servicii ||   ||   ||   ||   ||   ||   ||   ||
 Subtotal – Rubrica 5 ||   ||   ||   ||   ||   ||   ||   ||
 În afara rubricii 5 ||   ||   ||   ||   ||   ||   ||   ||
 XX 01 04 yy - Cheltuieli cu asistența tehnică și administrativă (cu excepția personalului extern) din creditele operaționale (fostele linii „BA”) ||   ||   ||   ||   ||   ||   ||   ||
 - Sediu ||   ||   ||   ||   ||   ||   ||   ||
 - Delegații ||   ||   ||   ||   ||   ||   ||   ||
 XX 01 05 03 – Alte cheltuieli de gestiune pentru cercetarea indirectă ||   ||   ||   ||   ||   ||   ||   ||
 10 01 05 03 – Alte cheltuieli de gestiune pentru cercetarea directă ||   ||   ||   ||   ||   ||   ||   ||
 Alte linii bugetare (a se preciza, dacă este cazul) ||   ||   ||   ||   ||   ||   ||   ||
 Subtotal – în afara rubricii 5 ||   ||   ||   ||   ||   ||   ||   ||
 TOTAL GENERAL ||   ||   ||   ||   ||   ||   ||   ||
Necesarul de resurse
umane și administrative va fi acoperit din suma care poate fi alocată direcției
generale responsabile de gestionare în cadrul procedurii anuale de alocare,
ținând cont de constrângerile bugetare existente.
[1]               JO L 343, 22.12.2009, p. 51.
[2]               JO L 188, 18.7.2009, p. 93.
[3]               A se vedea punctele 19 şi 24 din Acordul
interinstituţional.